
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS TARYBOS 2007 M. LAPKRIČIO 29 D. SPRENDIMO NR. T-264 DALINIO PAKEITIMO

2013 m. gegužės 30 d. Nr. T-180
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 straipsnio 1 dalimi, rajono savivaldybės tarybos 2005 m. gruodžio 22 d. sprendimu Nr. T-359 patvirtinto Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašo 4.2 punktu ir atsižvelgdama į Mikytų bendruomenės centro 2013 m. gegužės 10 d. prašymą, nusprendžia:

1. Iš dalies pakeisti rajono savivaldybės tarybos 2007 m. lapkričio 29 d. sprendimą Nr. T-264 „Dėl nekilnojamojo turto, esančio Lekėčių seniūnijoje, Mikytų kaime, perdavimo laikinai neatlygintinai valdyti ir naudotis“ (su vėlesniais rajono savivaldybės tarybos 2008 m. liepos 24 d. sprendimu Nr. T-232 ir rajono savivaldybės tarybos 2009 m. kovo 26 d. sprendimu Nr. T-112), 1 punkte vietoj žodžio „dešimčiai“ įrašant žodį „dvidešimčiai“.


2. Įgalioti Lekėčių vidurinės mokyklos direktorių sudaryti ir pasirašyti susitarimą dėl Savivaldybės turto panaudos sutarties Nr. 1D-68, sudarytos 2007 m. gruodžio 3 d., pakeitimo. 

